
Det 

særprægede 

livssyn 


Skandinavisk UFO Information 
SUFOI 

Postboks 6,2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomeneme ved indsamling og 
bearbejdning af kildemateriale 
(observationsberetninger, forsøgs¬ 
resultater, bøger m.m.), samt at 
udbrede kendskabet til emnet ved 
publikationer, foredrag og anden 
udadvendt virksomhed. 

2) Det er SUFOIs opfattelse, at 
kildematerialet udgør et vigtigt 
grundlag for undersøgelser og 
oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi et 
himmelfænomen, hv s væsentligste 

endetegn er, at det selv efter en nøje 
undersøgelse foretaget af kompetente 
personer, ikke kan forklares som 
værende et kendt, naturl gt fænomen. 

4) Da fænomenerne endnu er 
uopklarede, ønsker SUFOI ikke at 
fremhæve eller afvise nogen bestemt 
teori om deres art eller oprindelse. 

SUFOI ledes af repræsentantskabet. 
Den daglige ledelse varetages af 
formanden og de to næstformænd. 
Repræsentants abet består af 1 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), Klingseyvej 
28, 2720 Vanløse. 38 71 96 64. 

Bo Nielsen (næstformand, alarm¬ 
central), Kunnerupvej 21, Kolt, 8361 
Hasselager. 86 28 38 71. 

Toke Haunstrup (næstformand, 
rapportcentral), Tollundvej 13, 8600 
Sil eborg. 86 85 11 85. 

Øvrige repræsentantskab 

Jørgen Bengtvig (arkivar), Galgebak¬ 
ken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 9210 
Aalborg SØ. 98 14 70 97. 

Karin Frost, Mariehøj 244, 2990 Nivå. 
42 24 42 19. 

Jan Hansen (medlemsarkiv), 
Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 
Ringsted. 

Erling Hegelund, Kildegårdsvej 88, 
5240 Odense NØ. 66 10 39 00. 

Ole Henningsen, Duegård, Højrebyvej 
59,4920 Søllested. 53 94 11 69. 

Finn W. Kalvik, Armauer Hansensvei 
11, N-5030 Landås, Norge. 

Kontakt for UFO-NYTs læsere i 
Norge. 55 28 01 26. 

Henrik Klinge Pedersen, Købmager- 
gade 59, 1., 1150 København K. 

Martin Lyck, Bag Volden 20, 6392 
Bolderslev. 74 64 66 58. 

Brian Møller, Aabenraavej 14, 
Kiskelund, 6340 Kruså. 74 67 04 54. 
Peter Nørgaard (foredragsafdeling), 
Dalsvinget 68, 8600 Silkeborg. 

86 80 13 15. 

Inge H. Svane, Mejlbyvej 610 D, 
Hårup, 8530 Hjortshøj. 86 99 92 39. 


Omkring tidspunktet, hvor dette 
nummer af UFO-Nyt udkommer, har 
SUFOI en stor helsides annonce i 
tidsskriftet Lexicon. Lexi- 
con bliver læst af næsten 
100.000 mennesker i Dan¬ 
mark, og vi håber selvføl¬ 
gelig på denne måde at 
komme i kontakt med en 
masse nye ufo-interesse¬ 
rede. 

Almen oplysning om 
ufoer er et af SUFOI’s 
hovedformål, og sådanne 
annonceaktiviteter er 
derfor helt centrale 
for os. Det er i den 
forbindelse 
meget 

glædeligt, at 
det bl.a. er 
læsernes 
frivillige 
bidrag 
til 

forenin¬ 
gens 
Støtte¬ 
fond, der 
giver os 
mulig¬ 
hed for 
at nå ud 
til så 
mange 
menne¬ 
sker. 

Støtte¬ 
fonden 
er én af 
de måder, 
hvormed vi 
skaffer det nødvendige grundlag 
for store aktiviteter, der kræver en 
del kapital. 

Selvfølgelig kunne vi gøre endnu 
mere, hvis Støttefonden rådede over 
endnu flere midler. Vi tager derfor 
med tak imod alle bidrag, både store 
og små. Frivillige bidrag til SUFOI’s 
Støttefond kan indbetales på Giro 9 
11 77 25, SUFOI, Postboks 6, 2820 


Gentofte (skriv venligst „Støtte¬ 
fond 44 på modtagerdelen). 

I forbindelse med udarbejdelsen 
af annoncen til Lexicon foreslog 
vores reklamebureau bl.a. en 
tekst med ordene „Skandina¬ 
visk UFO Information er for 
mennesker, som et livssyn el¬ 
ler en oplevelse gør lidt sær- 
prægede“. 

Da jeg læste det, stud¬ 
sede jeg i første omgang. 
Er vi virkelig særpræ¬ 
gede, spurgte jeg mig 
selv! Men efter at 
have tænkt mere over 
det fandt jeg ud af, 
at det i virkelighe¬ 
den er en meget 
rammende karak¬ 
teristik. „Særpræ- 
get“ betyder jo 
blot, at man er 
noget særligt - 
noget, der er an¬ 
derledes fra mæng¬ 
den. 

Og det er jo rig¬ 
tigt, at de fleste af 
UFO-Nyts læsere 
selv har set ufoer 
eller er overbevist 
om deres eksi¬ 
stens. Og efter¬ 
som dette griber 
fundamentalt 
ind på vores 
opfattelse af 
verdenen, kan 
man jo med rette 
sige, at vi har et 
særligt livssyn. 

Dette særpræg synes jeg, vi skal 
være stolte af. Det er modigt at gå 
imod strømmen, og det er væsent¬ 
ligt for mennesket at være åbent og 
nysgerrigt over for det usædvanlige 
og anderledes. □ 


Hurra for UFO-Nyts 
„særprægede 44 læsere! 



AF PER 
ANDERSEN 

Nærobservation af 2. grad 


AF PETER 
NØRGAARD 




Bilstop ved Viborg 


Denne hændelse fandt sted i oktober 1976, men er først kommet til SUFOIs 
kendskab her i begyndelsen af 1994. En mand i Stoholm havde fået UFO-Nyt 
i julegave og skrev til SUFOI om en usædvanlig meteorologisk observation, 
han selv havde haft. Desuden skrev han, at en god kollega fornylig havde 
fortalt om en gammel, spændende sag, og at jeg godt måtte kontakte ved¬ 
kommende. En solrig februardag besøgte og interviewede jeg derfor obser¬ 
vatøren (K), en 47-årig kvinde, der ønsker at være anonym. 


Ingen af os turde stå ud af bilen 

Jeg tænder for båndoptageren, og K 
fortæller: ”Klokken er henad otte, og 
vi er på vej for at drikke aftenkaffe 
hos noget familie. Det er mørkt og 
lidt regnvejr, og vi kommer kørende 
under Nybroen, som ligger mellem 
Ravnstrup og Sparkær. Da vi kom¬ 
mer ud under broen, kan vi se fire 
skarpe lys over et område, der lig¬ 
ger ca. 15 meter fra vejen. Da vi 
kommer ud for stedet, et sumpet om¬ 
råde, går bilen simpelt hen i stå, og 
lyset går ud på bilen.” 

K udpeger nu på kortet, hvor det 
er. Hun fortsætter: ”Vi forsøger selv¬ 
følgelig at starte bilen igen. Vi er 
ikke særlig glade ved situationen; det 
er jo ikke sådan noget, vi har set før, 
vel? I bilen er der mine penneven¬ 
ner fra Sydafrika og min tidligere 
mand, og jeg sidder ovre i den side, 
hvor lysene befinder sig, den der 
vender ud til mosen. Vi sidder og 
snakker jo så lidt om, hvad vi skal. 
Der er ingen af os, der er glade for 
at stå ud, så vi bliver altså inde i bi¬ 
len. Men jeg ruller vinduet ned for 
at høre, om der skulle være nogen 
lyd, men det er der ikke, overhove¬ 
det ikke. Der er kun de der fire lys, 
som er skarpere end projektører.” 

”Er de blændende?” spørger jeg. 

”Nej, det synes jeg egentlig ikke, 
at de er, ikke hen mod os i hvert fald. 
De er nede i det her sump. Alle fire 
lys er rettet direkte ned. Vi sidder 
som sagt og snakker lidt om, hvad 
det kan være, og vi er ikke sådan 
særlig glade ved situationen, det må 
jeg nok indrømme. Og vi sidder der 
nok et kvarter.” 

”Et kvarter!” udbryder jeg. 

” Ja, ret lang tid og vi snakker om, 
at vi har en fornemmelse af, at det 
er en eller anden form for vand, der 


skal igennem de der stråler. Det snak¬ 
ker vi om alle fire.” 

”Kan I se noget, der tyder på det?” 
vil jeg vide. 

”Nej, nej overhovedet ikke - det 
er bare en fornemmelse, vi har. Vi kan 
ikke se noget, altså andet end lysene 
- og vi kan ikke se noget afgrænset 
oppe i enden af lyset.” 

”Hvad er der oven over lyset?” 

”Jamen, der er bare altså - øh - 
mørkt. Det var temmelig mørkt. Det 
var jo i oktober.” 

”Er der ingen konturer eller no¬ 
get?” 

”Overhovedet ikke. Og der er hel¬ 
ler ikke nogen små lys. Vi kan ikke 
se en sort genstand eller andet. Vi 
snakker om, at det måske kan være 
en helikopter eller sådan noget, men 
så ville der jo være lyd på. Og hvor 
langt de der lys går op, det kan jeg 
egentlig ikke sige noget om, og det 
kan jeg heller ikke huske. Men altså 
efter det her kvarter, så bliver samt¬ 
lige fire lys lige som trukket op i et 
eller andet, de bliver ikke bare sluk¬ 
ket - de bliver trukket op i et eller 
andet, og så er der ikke mere. Så tæn¬ 
des lyset på bilen, der sker ikke mere, 
og så kan vi starte og køre videre.” 

”Var der noget tidspunkt, hvor I 
tænkte på, havde lyst til eller snak¬ 
kede om at gå ud?” 

”Nej! - det var der igen af os, der 
turde.” 

”Snakkede I om det?” 

”Ja, det gjorde vi faktisk flere 
gange - men der var altså ingen af os, 
der turde,” lyder det lidt undskyl¬ 
dende fra K. 

”Hvad afholdt jer fra det?” spør¬ 
ger jeg uddybende. 

”Jamen, altså vi havde jo alle sam¬ 
men hjertebanken, vi svedte jo og 
dunk-dunk, det dunkede i halsen, vi 
rystede. Og alt det kom vi også til at 


snakke om bagefter, da vi kom ud til 
min lillebror.” 

Vi ringede til politiet 

K fortsætter: ”Da vi kom derud, rin¬ 
gede jeg til politiet i Viborg forat få 
at vide, hvad vi skulle gøre. De hen¬ 
viste mig så til Karup. Og jeg rin¬ 
gede derud. Jeg spurgte, om der 
havde været fly eller helikoptere el¬ 
ler noget andet i området, men det 
havde der altså ikke. Og så sagde de, 
at de ville undersøge det nærmere, 
men jeg hørte aldrig fra dem igen.” 

”Hvordan tog de imod din hen¬ 
vendelse?” bryder jeg ind. 

”Egentlig ret godt, det synes jeg.” 

”Og hos politiet, hvad sagde de?” 

”Tjah - de gjorde ikke andet, end 
at de gav mig telefonnummeret ud 
til Karup. Det var det eneste.“ 

”Du har fortalt, at det var i okto¬ 
ber 1976. Kan du stadfæste det nær¬ 
mere?” 

”Nej, jeg kan ikke huske det mere 
præcist.” 

”Hvad med de to venner fra Syd¬ 
afrika, hvordan reagerede de?” 

”De havde heller aldrig set noget 
lignende, og det er lidt sjovt, for når 
jeg får brev fra dem, så spørger de, 
om jeg har set andre ufoer siden hen. 
Men de var ret chokeret også. Det 
må jeg sige.” 

”Hvad talte I om bagefter, at det 
kunne være?” 

”Jamen vi snakkede om, at det så¬ 
dan set kunne være en ufo. Og - øh - 
det sagde de forøvrigt også med det 
samme, at de troede det måtte være. 
Vi syntes bare, det var mærkeligt, at 
vi ikke kunne se nogen konturer af 
et eller andet oppe i enden aflysene, 
men det kunne vi altså ikke.” 

”Når I snakkede om, at det var en 
ufo - hvad tænkte I så mere præcist 

på?” 

”Ja altså - at det var noget med et 
eller andet fremmed rumskib fra en 
fremmed planet. 44 

”Var der nogen antydning af væs¬ 
ner eller noget andet end de fire lys?” 

”Nej, overhovedet ikke. Der var 
kun de lys.” 

”Hvad synes du var det mest 
mærkelige ved observationen?” 

”For det første, at vi ikke kunne 
se nogen konturer eller noget oppe i 
enden aflysene. Og det andet var jo, 
at bilen gik i stå. Det var egentlig det, 
der gjorde os mest bange. Det med 
at man ikke kan starte igen, og hvad 
sker der? Kommer man et eller an¬ 
det sted hen eller...? Vi blev temme¬ 
lig forskrækkede. Det var ret uhyg¬ 
geligt.” 

Bilen er aldrig før gået i stå sådan 


Jeg fortsatte interviewet med at 
spørge: ”Hvordan skete det med, at 
bilen gik i stå?” 

”Den gik bare i stå - bum - så gik 
den i stå.” 

”Hvem var chauffør i bilen?” 

”Det var min mand.” 

”Oghan stoppede ikke selv, fordi 
han fik øje på lysene?” 

”Nej, det var lige, da vi kørte ud 
for de der lys, at den gik i stå. Det er 
et lidt bakket område med skarpe 
sving, så vi kørte nok ca. 30 km/t. 
Der var ca. 3-400 meter fra broen og 
hen til stedet. Jeg kan vise dig det, 
når vi tager derud. Og jeg har ikke 
kørt den vej nogensinde mere efter 
mørkets frembrud. Det må jeg sige.” 

”Har du på andre måder følt dig 
påvirket af oplevelsen, udover at du 
ikke har kørt den vej, når det er 
mørkt? Har du fx drømt om det om 
natten eller haft mareridt over det?” 

”Næh, men jeg sov ikke den nat, 
det må jeg indrømme, det gjorde jeg 
ikke. Men ellers - nej - men jeg tæn¬ 
ker da over det, af og til.” 

”Har du talt med andre, som har 
beskrevet noget tilsvarende?” 

”Nej, det har jeg ikke. Men for¬ 
øvrigt så har jeg haft en oplevelse 
senere hen. Der var flere end mig, 
der så det. Det blev også beskrevet i 
avisen. Det blev set midt på dagen.” 

”Hvad med din egen observation 
fra 1976 - havde du ikke lyst til at 
kontakte den lokale avis fx?” 

”Nej - det havde jeg sådan set 
ikke.” 

”Det vil sige, at observationen 
ikke har været omtalt i medierne?” 

”Korrekt, det har den ikke. Og 
altså mange er jo af den formodning, 
at man er lidt mærkelig, hvis man har 
set sådan noget.” 

”Ja, desværre...” måtte jeg med¬ 


give K. 

”Ja - og det var jo faktisk en 
skræmmende oplevelse.” 

”Følte du angst?” - ville jeg vide. 

”Ja, det gjorde jeg faktisk. Og 
derfor stod vi jo heller ikke ud af bi¬ 
len.” 

”1 blev bare holdende?” 

”Ja, det var vi jo nødt til, vi kunne 
jo ikke komme derfra.” 

”Prøvede I at starte bilen?” 

”Ja, det gjorde vi, og min mand 
var mekaniker, men han skulle altså 
ikke ud og pille i motoren, det skulle 
han ikke.” 

”Hvad var det for en bil, I kørte 

i?” 

”Det var en Opel Rekord.” 

”Og den plejede ikke at gå i stå?” 

”Nej, aldrig! - aldrig.” 

”Hvad med det med, at lyset blev 
trukket nærmest baglæns op, som du 
sagde tidligere.” 

”Ja, alle fire lys blev trukket bag¬ 
læns op i - ja, det kunne vi jo så ikke 
se, men på et tidspunkt forsvandt de 
opad.” 

”Det var ikke sådan, at de blev 
slukket lige som på en kontakt?” 

”Nej, overhovedet ikke. De blev 
trukket langsomt opad” 

”Hvilken form havde de?” 

”De var lige så brede forneden 
som foroven. Ellers var det jo som 
søjler. Altså det vi kunne se. Det var 
jo begrænset, hvad vi kunne se, og 


jeg stak ikke hovedet ret langt ud af 
vinduet, det skal jeg indrømme; det 
gjorde jeg ikke.” 

”Hvor brede var lyssøjlerne?” 

”1 diameter - tjah - det er lidt svært 
at sige, måske 60 cm for mig at se. 
Sådan som om man kunne nå om en 
af dem med armene. Og de var me¬ 
get præcist arrangeret i forhold til 
hinanden.” 

”Hvordan kunne I se, hvor mange 
der var?” 

”Ja, vi kunne se de fire lyssøjler, 
da vi kom kørende fra broen og hen 
til dér, hvor bilen stoppede. Da vi så 
holdt lige ud for, var de lidt forskudt 
for hinanden. Men de blev trukket op 
samtidig - alle fire.” "Forsvandt de 
op i noget?” - spurgte jeg igen. 

”Det kunne vi ikke se. De gik 
opad, og så kiggede vi ud, om der 
var en genstand, men ingen af os 
kunne se noget. Og i det samme ly¬ 
set var væk, så tændtes lyset på bi¬ 
len, og vi kunne starte.” 

”Hvor langt stak du hovedet ud?” 

”Ikke meget.” 

”Så I, om der var noget, der fløj 
væk?” 

”Nej, det gjorde vi ikke, men der 
var under hele forløbet ingen lyd på, 
og jeg havde jo stadig vinduet rullet 
ned.” 

"Kunne lyset evt. komme nede¬ 
fra i stedet for oppefra?” 

"Nej, for idet lyset forsvandt, var 

> 



(Tegning: 
Henrik Klinge 
Pedersen) 

det jo opad. Ja, det er uforklarligt.” 
”Hvordan er selve området?” 
”Som sagt - moset og sumpet.” 
”1 moseområder ved vi, at der kan 
optræde fænomener, som skyldes an¬ 
tænding af gasarter og lignende. Kan 
det have været sådan noget?” 

”Nej, slet ikke. Det har jeg selv 
set tidligere, og det ser anderledes ud. 
Det lignede det slet ikke.” 

”Var der nogen problemer med 
bilen i de efterfølgende dage.” 

”Nej, ingen, overhovedet ikke. 
Den startede altid med det samme.” 

”Og hvordan var det, da lyset kom 
igen på bilen, så kunne I selv starte?” 

”Ja. Og min mand kunne simpelt 
hen ikke forstå det. Han er jo fag¬ 
mand.” 

Strengt Fortroligt 


Jeg fortsatte mine spørgsmål: ”Var 
der nogen af jer, der i dagene efter 
var ude at se på selve stedet?” 

”Nej! - det var der godt nok ikke, 
og da vi kørte hjem fra besøget hos 
min bror senere den aften, så kørte 
vi en anden vej hjem.” 

”Hvordan reagerede de tilstede¬ 
værende på jeres beretning, da I kom 
frem?” 

”De synes jo også, at det var no¬ 
get mærkelig noget og holdt selvføl¬ 
gelig lidt sjov med det. Men efter vi 
havde talt med Karup, og de ikke 
havde nogen forklaring, så begyndte 
de også at tage vores oplevelse al¬ 
vorligt og mente, at det var noget 
uforklarligt.” 

”Var der nogen af jer, der bagef¬ 
ter forsøgte at tegne dét, I havde set?” 

”Næh, det var der ikke.” 

”Erdugodtilattegne...vil du gøre 
forsøget?” 

”Næh, men jah, jeg kan da godt 
prøve.” (Observatørens egen tegning 
er grundlaget for illustrationen til 
denne artikel). 

”Det var jo ikke dig selv, der kon¬ 
taktede SUFOI. Hvordan kom du til 
at snakke med din kollega om det?” 

”Det var efter et møde og over en 
kop kaffe, og det er jo ikke noget, 
jeg ellers snakker med alle og enhver 
om. Men vi kom til at snakke om den 
derTV-serie ”Strengt Fortroligt”, og 
så var det, jeg sagde, at jeg også 
havde oplevet noget mærkeligt. Det 
skal være nogen, jeg kendergodt, før 
jeg fortæller det. Men nu ved du det 
så også.” 

”For lige at vende tilbage til din 
observation, så sagde du, at det var 
meget mørkt den aften. Var det 
stjerneklart?” 

”Nej, det var det ikke. Og det var 
en anelse diset.” 

”Kan du huske, hvilken ugedag 


det var.” 

”Jeg tror, det var en mandag. Men 
jeg kan muligvis finde ud af datoen 
mere præcist. Måske dem fra Syd¬ 
afrika kan se, hvornår de var her.” 

”Ja, det vil være fint. Jeg spørger, 
fordi det kunne være spændende at se 
tilbage i vores rapportarkiv, om vi har 
andre indberetninger liggende om det 
samme. Så I forresten andre biler el¬ 
ler personer i området, før, under el¬ 
ler lige efter observationen?” 

”Nej, det gjorde vi ikke. Hverken 
mennesker, dyr eller biler. Og det er 
et lidt øde sted om aftenen, hvor der 
ikke er så megen trafik.“ 

”Kan du forestille dig noget andet 
naturligt i området, der kan have for¬ 
årsaget de fire lyssøjler?” 

”Næhh, der findes jo ikke rigtig no¬ 
gen lyskilder i området. Og det ligger 
jo også lidt nede i et hul. Det er kun få 
huse,man kan se fra observations¬ 
stedet.” 

”Hvordan var lyset i forhold til 
omgivelserne. Jeg mener, hvad kunne 
I se bagved lyset?” 

”Det var med bakkerne som bag¬ 
grund; lysene var jo langt nede.“ 

”Det vil sige, at du dermed også 
udelukker almindelige naturlige him¬ 
melfænomener?” 

”Ja, helt bestemt.” 

”Hvordan var temperaturen? Følte 
I nogen varme eller kulde, mens det 
stod på?” 

”Næh, der var ingen ændringer, 
mens vi sad der. Bortset fra vores egen 
koldsved.” 

”Var der noget at se på bilen bag¬ 
efter?” 

"Nej.” 

”Din vurdering af afstanden til ly¬ 
set?” 

”Jeg vil tro, at der var ca. 15 me¬ 
ter.” (Bemærkning: Da vi senere på 
dagen var kørt ud til observations¬ 
stedet, sagde K, at der nok nærmere 
var det dobbelte, altså ca. 30 meter). 

Jeg takkede for snakken og 
spurgte, om vi nu kunne køre ud for 
at se på stedet. Det kunne vi godt, og 
til min bemærkning om at jeg gerne 
ville omtale sagen i UFO-Nyt, sva¬ 
rede K: ”Det må du gerne, men jeg 
vil helst ikke, at du nævner mit navn.” 
Og som altid respekterer SUFOI, hvis 
observatører ønsker anonymitet. 

Besøg på observationsstedet 


Da vi kom ud i området, udpegede K 
uden tøven eller tvivl stedet, hvor bi¬ 
len blev standset. Hun gentog en del 
afhændelsesforløbet, og jeg tog et par 
billeder af stedet. 

Jeg kunne mærke på K, at hun ikke 
var helt godt tilpas ved at være på ste¬ 
det igen. Jeg spurgte, hvordan hun 


havde det. Som svar bad hun mig 
mærke hendes svedige håndflader, 
og hun fortalte også, at hun havde 
”gåsehud” over det hele. 

Mosehullet var nærmest udtørret, 
og der voksede nogen træer, som 
ikke havde været der for 18 år si¬ 
den. Ifølge K lignede området ellers 
sig selv. Der var intet i synsfeltet, 
som - anno 1994 - kunne forårsage 
de beskrevne fire lyssøjler. Jeg tak¬ 
kede K for hendes tid, og hun kørte 
hjem. 

Der var ca. fire huse at se fra ve¬ 
jen, og selv om det var en spinkel 
mulighed, ville jeg godt undersøge, 
om der tilfældigvis var nogen af 
disse beboere, som kunne fortælle 
noget af interesse vedr. sagen. Jeg 
kørte derfor en tur op ad den grus¬ 
vej, som løber langs med det tidli¬ 
gere moseområde. 

Jeg stoppede og ringede på de 
fire steder. Et sted var der ingen 
hjemme; i de to andre ejendomme 
havde de nuværende beboere ikke 
boet der så længe, men de havde 
ikke i den tid set mærkelige lys i 
området. I det fjerde hus lykkedes 
det kvinden, der lukkede op, at for¬ 
stå mit spørgsmål på trods af en 
kraftig gøen fra den hund, der nær 
havde ædt mig. Men hendes svar 
gav heller ikke noget. Jeg kørte 
hjemad, mens jeg tænkte sagen 
igennem. 

Konklusion 


Da det jo er 18 år gammel sag, er 
det reelt umuligt at undersøge ret 
meget. I SUFOI kan vi registrere be¬ 
retningen med så mange detaljer 
som muligt - og selvfølgelig få den 
bekræftet af K’s tidligere mand (er 
sket) og de to pennevenner i Syd¬ 
afrika. Desuden kan jeg som rap- 
portoptagerbl.a. vurdere observatø¬ 
ren og hendes evne til at beskrive 
og fastholde detaljerne i oplevelsen. 

Det er mit klare indtryk, at det, 
K fortæller, er noget, hun rent fak¬ 
tisk har oplevet. Selvfølgelig kan 
man på 18 år have glemt vigtige 
detaljer, men omvendt virker det, 
som om hændelsen sidder godt fast 
i K’s hukommelse. Jeg tvivler ikke 
på beretningens ægthed, og desuden 
kom observationen kun frem på 
grund af brevet fra K’s kollega. 

Som observationen er beskrevet, 
fx at lysene er set nede under hori¬ 
sonten, at der ikke var nogen lyd, 
observatørens troværdighed, og at 
der i alt var fire vidner - kan jeg ikke 
komme med en naturlig forklaring 
på det sete. Sagen er uopklaret. 

□ 

Lysende 

kugler 

over 

Kolding 

Tirsdag den 27. juli 1993 rin¬ 
gede et ungt par til SUFOI og 
fortalte om himmelfænomener, 
de havde set over Kolding nat¬ 
ten til tirsdag. 

Jeg blev sat på opgaven og 
tog derned for at snakke med 
dem. 

De boede i en lejlighed på 
1. sal med altan ud overen bag¬ 
gård med udsigt til Koldinghus 
slot. 

Parret fortalte ivrigt med 
arme og ben. Det var en fornø¬ 
jelse at sidde og drikke kaffe, 
mens de fortalte. Med munden 
fuld af småkager fortalte de, at 
de havde ventet ivrigt på at for¬ 
tælle, hvad de havde set fra 
deres bopæl. 

De havde set i alt 39 lysende 
objekter fordelt over 1 time: 

Kl. 00.05:3 lysende kugler. 

KL 00.25:5 lysende kugler. 

Kl. 00.29: 1 lysende kugle. 

Kl. 00.39: 10 lysende kug¬ 
ler. 

Kl. 00.56: 20 lysende kug¬ 
ler. 

Alle observationer tog mel¬ 
lem 5-10 sekunder. Kuglerne 
fløj i formation, mens de skif¬ 
tede plads indbyrdes. Ved de to 
sidste observationer kunne der 
høres en svag, hvislende lyd. 
Kuglerne fløj i flere forskellige 
retninger og forsvandt hen over 
deres hus. 

De to observatører var me¬ 
get gode til at fortælle, hvad de 
havde set og huskede de retnin¬ 
ger og vinkler, de havde set 
lysene i. 

Observationerne undersø¬ 
ges i øjeblikket. 

Asle Nielsen 

_ J 


\ 

Danske 

rapporter 

kort fortalt 

___ / 


Lille rød kugle 


Først i november 1987 cyklede 
en kvinde på arbejde i Nykøbing 
Falster. Klokken var 03.30. 
Pludselig kom en rød lysende 
kugle flyvende hen imod hende 
fra en sidevej, som hun kørte 
forbi. Genstanden var ca. 15-25 
cm i diameter. Hun blev meget 
bange, da hun var helt alene, og 
der her var noget meget usæd¬ 
vanligt. 

Objektet fløj foran hende i 2- 
3 meters højde i omkring 5 mi¬ 
nutter, hvorefter det drejede ind 
ad en anden sidevej mod højre, 
hvor kvinden skulle til venstre. 

Hun fortalte det til sin fami¬ 
lie, som desværre gav hende den 
typiske reaktion, som ikke fører 
til noget, nemlig at grine ad 
hende. Derfor fik SUFOI først 
rapporten efter 5 år. 

Det skal bemærkes, at der i 
efteråret og den tidlige vinter 
1987, var en bølge af observa¬ 
tioner på Sjælland, hvor røde 
kugler af varierende størrelse 
blev set. Dengang ofte i tilknyt¬ 
ning til en lille „mystisk“ dreng 
(se UFO-Nyt 1/88). 

Kæmpecigar over Holte 


To veninder sidder den 28. ok¬ 
tober 1992 i en sofa og nyder ud¬ 
sigten over skov og mark ved 
Søllerød Golfklub, da de får øje 
på en cylinderformet genstand, 
som kommer flyvende fra syd 
ved GI. Øverødvej. Genstanden 
er mørkebrun og cylinderformet, 
og de anslår størrelsen til 2 me¬ 
ter i diameter og ca. 6 meter i 
længden. 

Den svæver lodret i luften, og 


da den er næsten lige over dem, 
ser de op i en glødende åbning. 
Farven er gulrød ligesom gløder 
i en kakkelovn. Ud af toppen 
kommer en smule røg. Efter lyd¬ 
løst at have passeret deres hus, 
bevæger objektet sig langs nogle 
huse nord for dem, og lige før 
den forsvinder bag Gassehaven, 
ligger den mere vandret i luften. 
Observationstiden er 3 minutter, 
og klokken er 16.58, da de ser 
den forsvinde. 

To sekskantede lys 


En animator ved et friluftsteater 
i Viborg har afsluttet aftenens 
forestilling, og går sammen med 
en ven ned til Hald Hovedgård 
for at kigge på søen og solned¬ 
gangen. Det er den 15. juni 1992 
klokken 22.40. 

De sidder ved nogle gamle 
slotsruiner, da vennen får øje på 
to hvide lys, som hænger over 
træerne på den anden side af 
søen omkring 1.600 meter fra 
dem. 

Lysene er sekskantede og 
skarpt afgrænsede, men uden om 
dette er der en krans af et sva¬ 
gere og mere mat lys. Alt er lyd¬ 
løst, og de spæner begge to ned 
til søbredden for at komme nær¬ 
mere objekterne. 

Nu bevæger de sig sydpå og 
væk fra dem, men imens de gør 
det, flytter de sig indbyrdes. Me¬ 
get pludseligt springer de fra at 
have ligget vandret i forhold til 
hinanden, til at ligge vertikalt og 
derefter til at ligge diagonalt i 
forhold til hinanden. På denne 
måde forsvinder lysene i en op¬ 
adgående buebevægelse mod 
syd over søen. □ 


AF ERLING 
HEGELUND 

Projektører over København 


Lørdag den 22. januar om aftenen 
blev Arne S. Petersen fra SUFOI 
i København udsat for en verita¬ 
bel telefonstorm. Arne fortæller 
selv: 

”Den første opringning kom kl. 
23. En ung mand fra Herlev for¬ 
talte, at han så fire lysende objek¬ 
ter under skyerne ind over Køben¬ 
havn. De samledes og spredtes og 
lavede også andre bevægelser. Jeg 
slukkede lyset i værelset og kik¬ 
kede ud af mit store, østvendte 
vindue. Og ganske rigtigt fik jeg 
med det samme øje på de fire lys, 
der bevægede sig langsomt på 
skyen. Jeg blev straks klar over, 
at det var laserlys, der var ude på 
sjov. Dette fortalte jeg observatø¬ 
ren, der ventede i telefonen. 


Opringningerne kom nu i hastig 
rækkefølge, den sidste kl. 3 om nat¬ 
ten. Søndag formiddag begyndte op¬ 
kaldene igen og fortsatte med jævne 
mellemrum dagen igennem. Mandag 
kom der stadig nogle opkald og 
endnu tirsdag et par stykker, alt i alt 
vel 25 opkald. 

Næsten alle var glade for, at jeg 
straks kunne fortælle, hvad det var. 
En enkelt var vist skeptisk. Han ville 
absolut have, at det skulle være rum¬ 
skibe ! 

Observatørerne fordelte sig jævnt 
i en ring uden om København: Næ¬ 
rum, Ordrup, Holte, Herlev, Ballerup, 
Glostrup, Hvidovre og enkelte andre 
steder, men absolut ingen fra selve 
København. Jeg tror ikke, at showet 
var synligt i København. Tilsynela¬ 


dende lå der en stor, lavthængende 
sky over byen, og lyspletteme viste 
sig på skyer over denne. 

Showet varede fra ca. kl. 23 til ca. 
3.15. Stedet for projektørernes pla¬ 
cering ligger også nogenlunde fast, 
nemlig et sted på Amager. Det skulle 
ikke undre mig, om det var Bella- 
Centret. Min egen pejlelinie går lige 
gennem dette punkt.“ 

Også Per Andersen fik et brev om 
samme projektører. Et par piger på 
13 år lå og læste sent om aftenen, da 
de blev forskrækkede af lysene. De 
skriver bl.a.: ”Vær sød at tro på os, 
og hvis I har tid så prøv at finde en 
forklaring.“ En sådan forklaring 
kunne vi så sende pigerne. 

Per Andersen & 
Arne S. Pedersen 


Are ffe Alone 

Unmanned satellites have in our recent past, sent photographs back to Earth that have corrected and changed much of 
our understanding of our solar system. It is through recent technology that developments in astronomy led to the 
discovery of Uranus in 1781, Neptune in 1846 and Pluto in 1930. 

Today NASA explains deviations in the orbits of Uranus and Neptune, as being caused by a planet of 4 to 8 Earth 
masses, more than 7 billion miles from the Sun. NASA is now seeking the planet, they are convinced will give our solar 
system 12 members. 



This raises a startling question, when we examine the photograph of the 5,000 year old Sumerian tablet above, for this 
shows our solar system with 12 members, 5,000 years before we had the technology to discover it. Their cosmology, 
science, and the 12th planet NASA is now seeking, have been the life times study of archaeologist and author Zecharia 
Sitchin. As mr. Sitchin explains, the Sumerians decribed Neptune as a blue water planet, when we were convinced it 
was a gas planet. Satellite pictures in 1989 proved the Sumerians were incredibly correct in every detail! 

Sumerian medicine used the symbol of two snakes entwined, one that is still used by medicine corps today. As a symbol 
it is the simplest and exact description of the microscopic double helix structure of D.N.A. The start to all life for which 
understanding, Francis Crick was awarded the Nobel Prize in 1962, nearly 6,000 years after it was first explained to the 
Sumerians by people from another planet. 

There is a battery cell in a German museum that is over 3,500 years old and provides physical evidence to the libraries 
of documented scientific evidence behind this. 

So successful have been the 10 million copies sold of Mr Sitchins's books, that an incredible video has been made, 
based on his latest book „Genesis Revisited“. This film „Are We Alone“, which cost a million dollar in its making, 
explains in beautiful detail Sumerian cosmology, how the Earth was formed and a genetic science by people who came 
to Earth and transformed animal to man 300,000 years ago. 

Sitchin does not dismiss the existence of God, he merely proves that we did not evolve from the ape without help, and 
that the writings of the Bible are based on faet. He shows the plausibility to the existence of a real God. One that we may 
have misindentified, for why should the Christian God be more real than the Muslim God, or the Muslim God more real 
than the Hindu Gods. 

"Are We Alone“, shows NASA pictures of pyramids and a sphinx on Mars that have been dated to 450,000 years B.C. 
It proves that life existed on another planet - and possibly still does today! 

ANKI INTERNATIONAL would be pleased to offer advice on exhibitions or leeture and offers the: 

- Video "Are We Alone“ VHS pal (clear English) 198 Dkr. 

- "Genesis Revisited“ and other hardback books at 254 DKr. 

Piease pay to Giro Acct. No: 110-3733. Or Jyske Bank Hirtshals Acct. No: 7361-4214291. 

ANKI INTERNATIONAL, Hovedvejen 24, Tornby, 9850 Hirtshals, Denmark 

Fremmede væsner i 

Nivå? 


SUFOI modtog i december 1993 en henvendelse om en interessant sag fra 
Nivå (2990), Nordsjælland. 

En ældre dame fortæller, at hun mandag den 28. september 1988 kom kø¬ 
rende i bil mod hjemmet i Hornbæk fra et møde i København. Klokken er ca. 
23.30, da hun kører gennem Nivå ad GI. Strandvej. Det regner denne aften. 
Observatøren er alene i bilen. 


”Jeg kørte ikke ret stærkt pga. reg¬ 
nen, og pludselig så jeg i billygternes 
lys to små ca. 50-55 cm høje, oliven¬ 
grønne væsener, der stod ved en 
rendestensrist, som vandet strøm¬ 


hoved, brede skuldre, meget smal 
hofte, smalle albuer og knæ...“. Fød¬ 
derne var spidse, og hænderne havde 
kun én ‘finger’. 

Det er sjældent, at vi modtager 


fra en bil i kørsel på en regnfuld af¬ 
ten) og hændelsens alder særlig 
usikkerhed omkring detaljerne i be¬ 
skrivelsen af væsenernes udseende. 
Og den større usikkerhed gør det 



mede ned i. De gestikulerede begge 
med de små arme imod hinanden. 

Hovedet var nærmest ægformet, 
men spidsede meget til nedefter og 
frem. Jeg så hverken øjne, næse el¬ 
ler mund. De var i ens heldækkende, 
rillede, plastiklignende dragter. 

Jeg blev meget overrasket, stand¬ 
sede, kørte lidt op ad Stationsvej (si¬ 
devej til GI. Strandvej/TH) for at 
vende. Jeg måtte se fænomenet igen, 
men så blev jeg grebet af en ufor¬ 
klarlig angst, skyndte mig at komme 
på ret kurs igen og kørte hurtigt 
hjem.“ 

Observatøren mener, at hændel¬ 
sen tog 2-3 minutter. 

Væsenerne var små ‘mennesker’ 
med "...harmonisk krop, lidt for stort 


henvendelser om observationer af 
væsner, og derfor er denne sag i sig 
selv interessant. Bemærk dog, at der 
ikke er noget i observationen, som 
direkte antyder, at de to væsner har 
nogen relation til ufoer! 

Sagen har dog nogle kritiske 
punkter. Bl.a. har SUFOIs lokale 
rapportoptager fra Nivå været på 
observationsstedet, og hun fortæller, 
at risten (som observatøren nævner i 
sin rapport) befinder sig højst 50 m 
fra Stationsvej. Observatøren burde 
altså have set væsenerne igen, da hun 
(efter at have vendt bilen) kørte fra 
Stationsvej og ud på GI. Strandvej. 
Dette nævnes ikke i rapporten. 

Desuden skaber de mildt sagt dår¬ 
lige observationsforhold (observation 


mere sandsynligt, at observatøren 
kan have set noget naturligt og op¬ 
fattet det som ‘fremmede væsner’. 

Observatøren giver ikke selv et 
bud på, hvad de to væsner kan have 
været. 

Vi har for få og for usikre data til 
at drage sikre slutninger om væs¬ 
enernes oprindelse. Det kan dog ikke 
afvises, at væsnerne kan have en 
naturlig forklaring - de ringe obser¬ 
vationsforhold og sagens alder taget 
i betragtning. En mulig forklaring 
kan være, at det fx har været to børn 
i regntøj. Regntøjet kan i givet fald 
forklare den plastiklignende og 
olivengrønne dragt, som væsnerne 
tilsyneladende havde på. 

□ 


AF TOKE 
HAUNSTRUP 



(Tegning: 
observatøren) 

Nyt om SUFOI 


Møde i sneen 


I weekenden den 19.-20. marts i år samledes ufo-interesserede og SUFOIs 
repræsentantskab i Kolt Lokalcenter syd for Århus. Bestyrelsen stod for ar¬ 
rangementet, der bl.a. bød på et par spændende foredrag og en ufo-quiz på 
den åbne lørdag - og selve repræsentantskabsmødet søndag. 


AF PETER 
NØRGAARD 
FOTOS: PER 
ANDERSEN 




Toke Han nstrup fortæller om Nordsø-sagen. 


Det åbne møde 


Sneflokke kom vrimlende - ned over 
de 17 tilmeldte, der mødte op kl. 
13.30 og blev budt velkommen af 
SUFOIs formand Per Andersen. Han 
gav kort efter ordet til Toke Haun- 
strup, der detaljeret redegjorde for 
”Nordsø-sagen” (omtalt i UFO-Nyt 
nr. 1/94, side 21-22). Spørgelysten 
var fin, og der kom et par nye ideer 
frem, som nu skal undersøges nær¬ 
mere. 

Efter en kort pause fortalte Per 
Andersen om sidste års interessante 
observationer af ”dobbeltmåner” (se 
UFO-Nyt nr. 1/94, side 8-9). Des¬ 
uden hørte vi om andre mere kendte 
himmelfænomer, fx bisole og spej¬ 
linger pga. iskrystaller i luften. 

Begge sager vil blive fulgt op her 
i bladet, når/hvis der kommer nye op¬ 
lysninger frem. SUFOI arbejder også 
på at kunne udgive en rapport om 
”dobbeltmånesagen”. 

Efter endnu en pause med flere 
småkager og mere kaffe udfordrede 
Peter Nørgaard deltagerne med 15 
spørgsmål om: - hvilket fænomen, - 
hvilken person og - hvilket tal. Der 
var flydende gevinster til de to bed¬ 
ste med henholdsvis 12 og 10 rigtige. 

Til dagens sidste punkt var Got¬ 
fred Møbjerg Kristensen fra Dansk 
Ildkugle Central inviteret, men pga. 


sygdom blev det i stedet til et kig på 
TV3-udsendelsen om ufoer fra serien 
”Mødet med det ukendte”. 

Omkring kl. 18.30 sluttede dagen, 
og vi måtte alle ud i den kolde sne. 
Halvdelen af os fortsatte ind til restau¬ 
rant ”China Town” i Århus, hvor da¬ 
gen sluttede på hyggelig vis. 

Hvert år i marts og september hol¬ 
der SUFOI disse åbne lørdage i for¬ 
bindelse med det halvårlige repræsen¬ 
tantskabsmøde. De holdes på skift i 
Århus og København. Hvis nogen af 


vore læsere har lyst til at deltage, gi¬ 
ves nærmere oplysninger på telefon: 
38 71 96 64. 

Det lukkede møde 


På trods af det dårlige føre begyndte 
søndagens repræsentantskabsmøde 
næsten til tiden, kl. 9.30. Vi var 8 
medlemmer af repræsentantskabet 
samt gæsten Lennart Pedersen fra 
Slangerup. 

Som vanligt var der gennemgang 
af økonomi, medlemsudvikling 
o.lign. SUFOIs økonomi er inde i en 
positiv udvikling. Desværre er antal- 
let af abonnenter i 1993 faldet i for¬ 
hold til 1992, men 1992 var også et 
år med ekstraordinær megen medie¬ 
omtale. 

Af andre relevante punkter kan 
nævnes: at SUFOIs disketteservice 
er en succes, og at der ikke var nye 
til indvalg og heller ingen til udtræ¬ 
den af repræsentantskabet. Desuden 
diskuterede vi forskellige pr-tiltag for 
at øge kendskabet til SUFOI og sikre 
en stigning i læsertallet af UFO-Nyt. 

En udmærket weekend i ufoernes 
tegn sluttede søndag eftermiddag. 



yy Det var dog nogle utroligt snedige spørgsmåL.Hvadpokker hed ham 
svindleren, der rejste med rumbrødrene til Månens bagside og så pelsdyr? yy 

TV2 indrømmer 
manipulation 

Når TV2 betegner serien "Strengt Fortroligt" som bygget over virkelige hæn¬ 
delser, er det manipulation af den danske befolkning. TV2 indrømmer nu, at 
serien er ren fiktion. 




Igennem de seneste måneder har 
SUFOI fået en mængde henvendel¬ 
ser og spørgsmål om serien ”Strengt 
Fortroligt”, som TV2 sender på man¬ 
dage. De fleste af spørgsmålene går 
på, om det nu også kan være rigtigt, 
at udsendelserne er autentiske. Det 
er der jo ikke noget at sige til, for 
TV2 har fra starten lanceret udsen¬ 
delserne som ”bygget over virkelige 
hændelser”. Ser man på deres sensa¬ 
tionelle indhold, må de derfor nød¬ 
vendigvis medføre spørgsmål. 

Nu er der jo stor forskel på beteg¬ 
nelsen "rekonstruktion” eller "doku¬ 
mentarisk” og "bygget over virkelige 
hændelser”, men det kan man jo ofte 
overse i skyndingen. 

Dokumentarprogrammer er ud¬ 
sendelser, hvor man så præcist som 
muligt forsøger at genskabe virke- 
1 ige hændelser. Udsendel ser af denne 
karakter bør ligne virkeligheden 
meget - selv om afvigelser nu ofte 
ses. 

I modsætning hertil betyder "byg¬ 
get over virkelige hændelser” blot, 
at man har taget noget fra virkelig¬ 
heden og digtet videre på det. Man 
giver med andre ord ingen garanti 
for, at udsendelsen afspejler virkelig¬ 
heden særlig præcist. Alligevel er be¬ 
tegnelsen i folkemunde blevet for¬ 
tolket som noget, der har en hel del 
med virkeligheden at gøre, selv om 
der kan være fiktive tilføjelser. 


Dette ved TV2 selvfølgelig sær¬ 
deles godt, og det er derfor bestemt 
ikke tilfældigt, at betegnelsen "byg¬ 
get over virkelige hændelser” bliver 
sat på udsendelserne. Det er derimod 
rystende, at TV2 gør dette som be¬ 
vidst manipulation af den danske be¬ 
folkning, når man samtidig ved, at 


udsendelserne er ren fiktion. 

Denne indrømmelse er kommet ef¬ 
ter en henvendelse fra Boye Petersen 
fra IGAP til TV2. Programredaktør 
Kaare Schmidt skriver bl.a., at: 

”...serien Strengt Fortroligt er 
ikke en dokumentarserie, men fik¬ 
tion. Og som bekendt kan fiktion for¬ 
hol de sig frit til virkeligheden. ” 
TV2 indrømmer med andre ord, 
at serien er ren fiktion. Men hvorfor 
siger man så, at den er "bygget over 
virkelige hændelser”? Det gør man 
selvfølgelig for at trække seere til - 
og det virker! Det har altid virket til¬ 
trækkende på den menneskelige na¬ 
tur at kunne få adgang til sensatio¬ 
nelle hændelser og informationer, 
som er virkelige. Betegnelsen bliver 
altså sat på serien for at lokke seere 
til, og TV2 ved jo godt, at der er 
mange, der hopper på den. 

Dermed foretager TV2 en bevist 
og bevidst manipulation af den dan¬ 
ske befolkning i seertallets navn. 

□ 


AF PER 
ANDERSEN 



(Tegning: 
Benoit Roux) 

Observationer 


Sten til undersøgelse 

Læserne er tidligere opfordret til atvære opmærksomme på fund af meteorit¬ 
ter. Bl.a. i forbindelse med foredrag får SUFOI af og til henvendelser om 
ejendommelige sten, som kan lede tanken hen på meteoritter. 


AF OLE 

HENNINGSEN 



En af stenene 
fra meteorit¬ 
bygen ved 
Siena 1794. Et 
stykke er slået 
af så man ser 
kontrasten 
mellem den 
mørke skorpe 
og det lyse 
indre. 

Sidelængden 
er 5 cm. 

(Foto: fra 
bogen 

”Meteoritter - 
Nøglen til 
Jordens 
fortid'') 


SUFOI har nu igen modtaget to sten 
til nærmere undersøgelse. Desværre 
må det straks fastslås, at der heller 
ikke denne gang er tale om meteo¬ 
ritter. Og i ingen af tilfældene er ste¬ 
nene fundet i forbindelse med iagt¬ 
tagelser af lysfænomener på himlen 
eller nedfald af materiale. 

Den ene sten er på ca. 658 g og 
indleveret af et medlem af SUFOI’s 
Københavns-gruppe ved et af de 
månedlige gruppemøder. Stenen ad¬ 
skiller sig fra mange 
andre typer sten ved 
et lyst indre, delvist 
omgivet af en ydre 
skal af mørkt mate¬ 
riale. Dvs. umiddel¬ 
bart kunne den må¬ 
ske efter beskrivel¬ 
sen tyde på en sten¬ 
meteorit. 

Lokale amatør¬ 
geologer har dog 
straks kunnet kon¬ 
statere, at der i dette 
tilfælde er tale om 
en lerjernstenskon¬ 
kretion. 

Gennem en me¬ 
get lang tidsepoke 
er der udfældet jern- 
spat i en sandet ler¬ 
sten. Stenens overflade er senere 
omdannet til brunjernsten, der dan¬ 
ner en skarpt afgrænset, rustfarvet 
forvitringsskorpe. Visse dele af 
denne "jernskorpe" er senere faldet 
af, så man kan se stenens gullige 
indre bestående af sammenkittede 
ler- og sandpartikler. Jernholdige 
sedimenterer almindeligt udbredte 
i aflejringer fra alle geologiske pe¬ 
rioder. 

Så desværre ingen meteorit i 
dette tilfælde. 

Den anden sten er indleveret af 
et medlem af den lokale stenklub på 
Falster. Det drejer sig om et slagge¬ 
lignende materiale på ca. 42 g, der 
for år siden er fundet ved stranden 
på østsiden af Gedser Odde - Dan¬ 
marks sydligste punkt. 

Der er ingen tvivl om - heller 


ikke hos finderen - at der er tale om 
en eller anden form for jernslagge. 
Dette fremgår tydeligt af materialets 
struktur bl.a. de mange små huller og 
blærer i overfladen, der også indehol¬ 
der større blanke partier. Dog inde¬ 
holder slaggematerialet en del små 
kugler, som om der var indsmeltet - 
nu delvist forvitrede - jernhagl i ma¬ 
terialet. 

En sådan slaggestruktur kendes 
ikke umiddelbart fra meteoritter, selv 


om fx visse stenmeteoritter godt kan 
indeholde knappenålshovedstore gas¬ 
blærer. 

Så heller ikke med denne slagge 
var der mulighed for en udvidelse af 
den danske meteoritsamling. 

Astronom på meteoritjagt 


Den svenske astronom Bjørn S ten¬ 
holm fra Astronomisk Observatorium 
i Lund er i øjeblikket på jagt efter en 
meteorit. 

Fredag den 18. marts kl. ca. 21.47 
så en masse mennesker fra Helsing¬ 
borg, Malmø og Kristianstad en stor 
lysende ildkugle, som en kraftig 
fyrværkeriraket. Denkomfraøstog 
fløj mod vest i en bane syd for Lund. 

Astronomen var selv så heldig at 
se fænomenet fra sit køkkenvindue. 


Bjørn Stenholm mener, at der også 
må være observatører i Danmark. Og 
det har han ganske ret i. 

SUFOI’s Alarmcentral har fået 
meldinger om iagttagelser af meteo¬ 
ret både fra Sjælland og Jylland. Fæ¬ 
nomenet er også i mere fysisk form 
blevet registreret hos Gotfred 
Møbjerg Kristensen i Holbæk, der 
med sit radiogrej foretager løbende 
registreringer af meteorer døgnet 
rundt. 

SUFOI har på fore¬ 
spørgsel fra en dansk 
astronom videregivet de 
forhåndenværende op¬ 
lysninger til Sverige, 
hvor man forhåbentlig 
kan anvende dataene. 

Der kommer året 
igennem en del ned af 
disse "fattigmands rum- 
prøver", dvs. materiale 
fra det ydre rum - også 
over dansk område. No¬ 
get af materialet har 
størrelse, hastighed og 
bane gennem atmosfæ¬ 
ren, der giver sig udslag 
i et stort lysfænomen på 
himlen. 

I sådanne tilfælde 
kan man med baggrund 
i nøjagtige iagttagelser og efterføl¬ 
gende analyser af meteorittens bane- 
elementermåske være heldig at finde 
den del af meteoritten, der er faldet 
ned efter at have overlevet det vold¬ 
somme møde med Jordens atmos¬ 
fære. 

Men der er i Danmark til dato kun 
fundet fire meteoritter. De to er di¬ 
rekte iagttaget falde ned fra himlen, 
og de to resterende er inden for de 
senere år blevet bjerget mere eller 
mindre som jordfund. 

Sådan ser en meteorit ud 


Civilingeniør Vagn F. Buchwald ved 
Danmarks Tekniske Universitet er en 
af verdens kendteste forskere i jern- 
meteoritter. I sin fremragende bog 
"Meteoritter - nøglen til Jordens for- 

tid” (Gyldendal, 1992) ridser han 
bl.a. nogle karakteristika op omkring 
meteoritter: 

Stenen er meget tung, dvs. lige 
så tung som en klump jern af samme 
størrelse. Den er magnetisk, påvir¬ 
ker en kompasnål og 
kan bære en lille lom¬ 
memagnet. Den har en 
uregelmæssig rustfar¬ 
vet overflade med små 
fordybninger. 

Hvis disse kriterier 
er opfyldt, kan der være 
tale om en jemmeteorit. 

Hvis stenen har no¬ 
genlunde samme vægt 
som andre sten på ste¬ 
det - eller måske lidt 
mere - og har en papir¬ 
tynd sort skorpe på 
overfladen i modsæt¬ 
ning til det lyse indre, 
kan der måske være 
tale om en sten-jern- 
meteorit. Stenen er i så 
fald svagt magnetisk. 

Hvor skorpen er slået 
af, kan man måske se 
pletformede rustdan¬ 
nelser. I stenens indre 
findes spredte, små 
kugler. Stenen er uregelmæssig kan¬ 
tet. 

Hvis stenen ser ud nogenlunde 
som ovenfor beskrevet med en tynd 
sort overflade-skorpe, men er umag¬ 
netisk og har et anderledes farvet in¬ 
dre, der er i stærk kontrast til over¬ 


fladen, kan der være tale om en sten¬ 
meteorit. 

Selv om meteoritfund er yderst 
sjældne, så skal opfordringen allige¬ 
vel gentages: 

Skulle en læser finde - eller ligge 


inde med - en sten, som af forskel¬ 
lige årsager mistænkes for at være en 
meteorit, så kontakt undertegnede på 
tlf. 53 94 11 69 snarest muligt. Der kan 
så foretages en bedømmelse af materia¬ 
let og eventuelle oplysninger i forbin¬ 
delse med fundet. Hvis der er blot den 


mindste mulighed for, at der kan 
være tale om en ægte meteorit, vil 
derblive formidlet en tilbundsgående 
videnskabelig vurdering af materia¬ 
let. Og danske meteorit-forskere vil 
være vildt begejstrede, hvis der 


skulle være bid! 

En vaskeægte meteorit vil blive 
grundigt undersøgt af forskerne og 
senere - mod en passende dusør til 
finderen - indgå i Geologisk Muse¬ 
ums samling af meteoritter til gavn 
og glæde for hele befolkningen. 



Ole 

Henningsen 
fremviser de to 
nyeste 

„meteoritkan¬ 
didater 
Desværre var 
der heller ikke 
denne gang 
tale om 
meteoritter . 
(Foto: Ole 
Henningsen) 


Sjældne materialer 

SUFOI får i øjeblikket en del donationer af ufomaterialer, som vi er meget 
glade for. Alle indtægter går direkte til Støttefonden. Vi har i øjeblikket føl¬ 
gende til salg: 

UFO-Nyt, 1968 komplet. Kr. 40,00 

Hobana, Weverbergh: UF Os from behind til Iron Curtain. Pocket. Kr. 20 
Flammonde: UFO Exist. Pocket. Kr. 20 

Adler: Seeing the Earth from Space (rumfart anno 1962). Pocket. Kr. 20 
Drake: Gods and Spacemen in Greece and Rome. Pocket. Kr. 20 
Stringfield: Situation Red. Pocket. Kr. 20 

Weldon, Levitt: UFOs, what on Earth is happening. Pocket. Kr. 20 
Michel: The Flying Saucer Vision. Soft. Kr. 30 
McCampbell: Ufology. Soft. Kr. 30 

Til priserne lægges forsendelse på kr. 15. Desuden er der 12 ufobøger på 
fransk, som vi sælger billigt. Er du interesseret i noget af dette, så kontakt 
venligst Per Andersen på tlf. 38 71 96 64, inden du sender penge. 

Afsløring 


AF KIM MØLLER 
HANSEN 
FOTOS: SUFOIs 
FOTOARKIV 



NICAPs 
Adrian Vance 
mente , at 
objektet i 
fotograferings¬ 
øjeblikket 
skiftede 
position 3 
gange. 


Kendt foto forklaret 


Den 22. november 1966 kørte en biokemiker på en sidevej til Hovedvej 58 i 
Oregon. Da han nåede til et kendt udsigtspunkt i 1.700 meters højde ved 
Willamette Passet, standsede han og gik op på en snebunke i vejsiden for at 
fotografere det smukke bjerglandskab med de mange høje grantræer. Efter 
at have taget to billeder ventede han lidt for at nyde udsigten, da et lysende 
objekt pludselig steg op foran ham. Han trykkede lynhurtigt på udløseren. 
Objektet var væk, da han sænkede kameraet! 



Sådan lyder den officielle historie 
bag et af ufologiens mange kendte 
fotos, som igennem mange år har 
savnet en naturlig forklaring. 

Billedet blev afleveret til den den¬ 
gang aktive ufoforening NICAP, 
hvor Adrian Vance undersøgte sa¬ 
gen. På grundlag af kamera og film¬ 
data og den anslåede afstand til gran¬ 
træerne nåede Vance frem til, at ob¬ 
jektet havde en diameter på mere end 
7 meter. 

Billedet var taget på mellem 1/ 
100 og 1/30 sekund, og på dette 
korte tidsrum har objektet ifølge 
Vance skiftet position 3 gange. Det 
skulle forklare de 3 lagdelte skiver 
på billedet. Under objektet ses no¬ 
get, som er blevet fortolket som ud¬ 
stødning. 



Fysikeren 1. Brand mente , at de 
mørke skygger under objektet 
kunne skyldes „atmosfærisk 
refleksion af gravitations-bølger 


Det originale ”ufo”-foto 
taget den 22. november 1966 
i Willamette Passet i Oregon 
med et Kodak 35 kamera, 50 
mm objektiv , blænde 8 , 1/30 
sek. og en P anat omi c X- 
film. 


Fysikeren Irwing Wieder undersøgte 
også billedet og undrede sig over 
uoverensstemmelserne mellem det, 
som fotografen fortalte, at han havde 
set, og det der faktisk kom på filmen. 
Men Wieder nåede ikke dengang 
nogen endelig konklusion. 

Billedet blev dog ved med at 
spøge i Wieders hoved, og for nylig 
genoptog han sine undersøgelser i 
sagen - og er nu nået frem til en me¬ 
get sandsynlig forklaring. 

Wieder mente, at billedet var ta¬ 
get fra en kørende bil. Han lavede 
derfor en lang række forsøg, hvor 
han fotograferede vejskilte, som han 
passerede med forskellige hastighe¬ 
der, blænder osv., og resultatet lig¬ 
nede Willamette-fotoet til forveks- 



Her er et tilfældigt vejskilt fotograferet fra en kørende bil . 

ling. 

Efter lang tids efterforskning 
fandt Irwing Wieder ud af, at der i 
november 1966 kun var ét skilt på 
udsigtspunktet. På det stod der 
”DIAMOND PEAK”, ligesom der 
var en pil på det. Wieder fik lavet et 
skilt nøjagtig magen til, kørte ud til 
Willamette Passet og placerede skil¬ 
tet 20 meter fra vejen - nøjagtig dér, 
hvor det ifølge vejmyndighederne 
havde stået i 1966. 

De efterfølgende forsøg resulte¬ 
rede i billeder, som tydeligt viser, at 
det berømte billede fra Willamette er 
et vejskilt fotograferet fra en forbi¬ 
kørende bil. □ 



”Ufo”-skiltetplaceret ved 
Willamette Passet af Ir wing 
Wieder. 




”Ufo” skiltet har fået lidt hvid maling på toppen (for at simulere den sne , 
som lå i nov. 1966) og fotograferet fra vejen fra en kørende bil. Og voila! 
Et mystisk objekt med udstødning og det hele! 


A 

Mange har forsøgt at forklare / 
afsløre ufoernes bevægelses¬ 
mønstre. Indtil for nylig troede 
mange , at fotoet fra Willamette 
Passet kunne lede os på sporet. 
Disse to fotos taget i henholdsvis 
Alaska den 5. juli 1964 og i 
Arizona den 23. september 1967 
skulle også vise fænomenet med 
de 9 'lagdelte skiver 99 efter et objekt , 
der forsvinder med stor hastighed. 


Kilder: 

IUR, November/December 1993 
Adolf Schneider og Hubert Malt¬ 
haner: Das Geheimnis der Unbe- 
kannten Flugobjekte, 1976 
SUFOIs Fotoarkiv 

Dokument 


Ufoernes skæbne i 
Europa-Parlamentet 

"Midt i den værste økonomiske krise i Vesteuropa siden Anden Verdenskrig 
og med en blodig krig i Bosnien kan vi ikke diskutere små grønne mænd," 
sagde informationsdirektør Guido Naets. Og med disse bemærkninger blev 
ufoerne lagt på is i Europa-Parlamentet den 21. januar 1994. 


AF OLE 

HENNINGSEN 



Den italienske 
videnskabsmand 
Tullio Eugenio 
Regge fra De 
Europæiske 
Socialdemo¬ 
kraters Gruppe 
har udarbejdet 
betænkningen , 
der var sat på 
Europa¬ 
parlamentets 
dagsorden til 
vedtagelse. 


Den italienske videnskabsmand 
Tullio Eugenio Regge fra De Euro¬ 
pæiske Socialdemokraters Gruppe 
var ordfører i Energi- , Forsknings- 
og Teknologiudvalget i denne sag. 
Han har udarbejdet betænkningen, 
der var sat på Europa-Parlamentets 
dagsorden til vedtagelse. 

Men så nemt skulle det ikke gå. 

Som det blev nævnt i sidste num¬ 
mer af UFO-Nyt, tog lederne af de 
politiske grupper i Europa-Parlamen¬ 
tet ufoerne af bordet i EU-sammen- 
hæng i denne omgang med henvis¬ 
ning til det efter deres mening højst 
upassende tidspunkt at diskutere så¬ 
danne bagateller på. 



Forslaget eksisterer stadig 


Af dokumenter fra Europa-Parla¬ 
mentet fremgår det, at italieneren 
Virginio Bettini fra Milano tog ordet 
og anmodede om at få at vide, hvil¬ 
ken skæbne Regges betænkning om 
et ufoobservationscenter havde fået. 
Den havde været opført på forslaget 
til dagsorden (nr. 547) og var taget 
af det endelige forslag til dagsorden. 

Parlamentsformanden svarede, at 


punktet efter en enstemmig afgørelse 
af Formandskonferencen var taget af 
dagsordenen, og at hans gruppe, så¬ 
fremt den ønskede, at denne betænk¬ 
ning opførtes på dagsordenen, havde 
kunnet anvende bestemmelserne i 
forretningsordenens artikel 96. 

Det britiske parlamentsmedlem 
James Glyn Ford spurgte til den fulgte 
fremgangsmåde, hvorefter Bettini 
igen tog ordet og gentog spørgsmålet 
om ufobetænkningens skæbne. 

Parlamentsformanden mindede om 
bestemmelserne i forretningsordenens 
artikel 95 og 96 og meddelte, at 
Regges ufo-betænkning på ingen 
måde var bortfaldet, men stadig eksi¬ 
sterede. 

Så officielt er der altså stadig en 
mulighed for at tage forslaget op til 
vedtagelse på et senere tidspunkt. Om 
der også findes en praktisk mulighed 
for dette, er dog et mere åbent spørgs¬ 
mål. 


Sådan kom ufoerne til debat i EU 

Parlamentsmedlem Elio Di Rupoblev 
i 1990 stærkt involveret i den omfat¬ 
tende bølge af ufoobservationer i Bel¬ 
gien. Med baggrund i disse og andre 
ufoobservationer fremlagde han i 
Europa-Parlamentet et konkret forslag 
(B3-1990/90) om oprettelse af et euro¬ 
pæisk ufoobservationscenter. Dette 
forslag blev den 25. januar 1991 af 
Europa-Parlamentets formand henvist 
til Energi-, Forsknings- og Teknologi¬ 
udvalget som korresponderende ud¬ 
valg. 

Udvalget havde derefter møder 
den 20. januar, 25. marts, 23. april 
og 25. juni 1992 samt 15. februar, 28. 
september, 29. november og 1. de¬ 
cember 1993, hvor man behandlede 
udkastet til en betænkning. 

Betænkningen blev enstemmigt 
vedtaget på udvalgets sidste møde. 

og betænkningen (A3-0389/93) blev 
indgivet den 2. december 1993. Do¬ 
kumentet indeholder en protokolside, 
udvalgets forslag til beslutning og 7 
siders begrundelse samt Di Rupo’s 
oprindelige forslag som bilag. 

Læs betænkningen 


Kopier af dette interessante doku¬ 
ment kan i øvrigt stadig bestilles 
ved at indbetale kr. 30 til SUFOI, 
Postboks 6, 2820 Gentofte, giro 
9 11 77 25. Skriv ”UFO-betænk- 
ning” på modtagerdelen. Beløbet 
dækker kopiering, ekspedition og 
forsendelse. 

Forslag om SEPRA som 

ufo-center 


I betænkningen af 2. december 1993 
blev det foreslået, at EU skulle tildele 
det franske SEPR A-institut i Toulouse 
en fællesskabsstatus, der gjorde det 
muligt at foretage undersøgelser på 
hele EU’s område. SEPRA - Service 
d’Expertise des Phénoménes de 
Rentrées Atmosphériques (i betænk¬ 
ningen oversat til dansk med 
”Eksperttjeneste vedrørende fæ¬ 
nomeners tilsynekomst i atmosfæ¬ 
ren”) - eksisterer stadig som en 
fransk undersøgelsesinstans og har 
rent fysisk hjemme i kontorer hos 
den franske rumadministration 
CNES i Toulouse og har i adskillige 
år været under ledelse af Jean- 
Jacques Velasco. CNES er et fransk 
modstykke til amerikanske NASA. 

SEPRA er en efterfølger for GE- 
PAN-Groupe d’Etudes des Phé¬ 
noménes Aérospatiaux Non-iden- 
tifiés. Denne organisation var også 
placeret hos CNES og havde i sin tid 
et glimrende samarbejde bl.a. med 
det franske gendarmeri omkring ind¬ 
beretninger og undersøgelser af ufo¬ 
observationer. 

Interesseret forsvarsminister 


GEPAN blev etableret den 1. maj 
1977. Grunden var allerede lagt i fe¬ 
bruar 1974, hvor den franske for¬ 
svarsminister Robert Galley blev in¬ 
terviewet om ufofænomener af radio¬ 
reporteren Jean-Claude Bourret. For¬ 
svarsministeren fortalte, at emnet al¬ 
tid havde interesseret ham, og at man 
måtte være åben over for ufofæ¬ 
nomenerne. Ministeren bekræftede 
videre, at der inden for Forsvarsmini¬ 
steriet var etableret en afdeling, der 
siden 1954 havde samlet og studeret 
uforapporter. 

GEPAN udgav i sin levetid bl.a. 
et lang række rapporter om undersø¬ 
gelser, statistikker m.v. Arbejdet var 



SEPRA’s leder Jean-Jacques 
Velasco. 


statsligt finansieret og tog sig godt 
ud på afstand. Efterhånden gik dam¬ 
pen tilsyneladende af projektet, og 
ihærdigheden var åbenbart stærkt 
sammenkædet med projektets le¬ 
dere. Fx var den meget entusiasti¬ 
ske leder dr. Claude Poher i besid¬ 
delse af en meget stor gennemslags¬ 
kraft og havde ligeledes gjort sig 
bemærket ved sine seriøse private 
ufostudier. 

Landing i Sydfrankrig 


Den mest betydningsfulde ufoobser¬ 
vation, som blev grundigt undersøgt 
af GEPAN, fandt sted den 8. januar 
1981 ved landsbyen Trans-en-Pro- 
vence vest for Nice. Den 52-årige 
Renato Nicolai berettede til det lo¬ 
kale politi, at han var blevet opmærk¬ 
som på en svag fløjten og derefter 
på meget kort afstand så en skive¬ 
formet metallisk genstand svæve 
over nogle fyrretræer i nærheden af 
sit hjem. Genstanden landede et kort 
øjeblik, hvorefter den lettede igen og 
forsvandt med stor hastighed. Objek¬ 
tet beskrives som to sammenlagte 
dybe tallerkener med en højde på 
omkring 1,5 meter, og det efterlod 
sig landingsspor på jorden. 

GEPAN blev stærkt interesseret 
i sagen, da den indeholdt fysiske spor 
fra landingsstedet. Undersøgelserne 
af jordbundsprøver viste bl.a., at 
jordoverfladen havde være udsat for 
et stort tryk, og at der var sket visse 
ændringer i jordoverfladens struktur. 

Denne spændende sag er detalje¬ 
ret omtalt i UFO-Nyt nr. 1 og 2,1985 
og blev for nylig i en rekonstruktion 
refereret i en udsendelse i TV3, hvor 
også medarbejdere fra SUFOI del¬ 
tog. 


Manglende ressourcer hos SEPRA 


Jean-Jacques Velasco kom til 
GEPAN i midten af 1983. Samtidig 
foregik en større reorganisering og 
omrokering af mandskab fra det 
gamle GEPAN-team, hvorefter 
Velasco og en sekretær formentlig 
kom til at udgøre hele staben. 

SEPRA anses nu af visse ufo¬ 
organisationer for at være meget pas¬ 
siv og mere kritisk end godt er. Må¬ 
ske ligger en stor del af forklaringen 
i, at SEPRA formentlig ikke mere har 
de helt store ressourcer at trække på, 
hverken i dagligdagen eller ved 
større sager, som kunne fortjene en 
grundigere undersøgelse fra forsker¬ 
side. 

Om EU’s eventuelle involvering 
i driften ville have ændret på indstil¬ 
lingen hos Velasco og dermed 
SEPRA til ufofænomener er så en 
anden og særdeles spændende sag. 

SEPRA’s fremtid 


SEPRA’s leder Jean-Jacques Velasco 
deltog i april 1993 i en ufokonference 
arrangeret i ministaten San Marino. 
På dette møde udtalte han, at man 
naturligvis ville påtage sig den op¬ 
gave, som EU eventuelt ville over¬ 
drage SEPRA som europæisk ufo¬ 
observationscenter. Vel at mærke, hvis 
man samtidig var sikret de tilstræk¬ 
kelige økonomiske midler til arbej¬ 
det. 

Specielt de franske ufoorga¬ 
nisationer er ikke udelt begejstrede for 
SEPRA, som man i ufomæssig sam¬ 
menhæng ofte betegner som ”et slags 
sort hul, hvorfra intet igen undslipper”. 

Så om ufoorganisationeme efter¬ 
hånden også vil ændre indstilling til 
SEPRA, afhænger naturligvis meget 
af, hvilke konkrete resultater SEPRA 
med tiden kan opvise. 

Spørgsmålet om SEPRA’s mulig¬ 
hed for (eller ønske om!) et senere 
officielt samarbejde med de mang¬ 
foldige europæiske ufoorganisationer 
er så et helt andet emne - men samti¬ 
dig et særdeles interessant debatemne. 

Og ikke mindst, om SEPRA på 
trods af den aktuelle afvisning fra 
Europa-Parlamentet evt. vil have mu¬ 
lighed for - eller ønske om - at æn¬ 
dre sine nuværende arbejdsmetoder 
og kontakter til omverdenen - her¬ 
under de europæiske ufo-organisatio¬ 
ner. 

Men foreløbig er det nok mere re¬ 
levant at være opmærksom på, om 
der skulle dukke en ny mulighed op, 
for at ufocentret igen kan blive sat 
på dagsordenen i Europa-Parlamen¬ 
tet. 

□ 

Anmeldelser 


Nye bøger 



Ufobølgen over Belgien 


Undertitlen på denne bog er ”Un 
Dossier Exeptionnel” (Et exceptio¬ 
nelt dokument), og det er lige præ¬ 
cis, hvad der er tale om: en fremra¬ 
gende dokumentation af besynder¬ 
lige hændelser i det østlige belgiske 
luftrum, optrædende i bølger i perio¬ 
den 1989-1991 med mange hundrede 
vidner fra alle samfundsklasser og 
professioner. 

Da bogen blev skrevet, var man 
endnu ikke færdig med at gennemgå 
de talrige rapporter, som formentlig 
vil omfatte flere tusinde, men flere 
hundrede foreligger nu sagligt og 
objektivt beskrevne og til dels kom¬ 
menterede. 

Bogen er af betydelig højere ka¬ 
rat end de talrige merkantilt prægede 
publikationer, der foreligger fra hele 
kloden vedrørende det kontrover¬ 
sielle emne, ufoer - af hvilke under¬ 
tegnede har gennemplø jet en væsent¬ 
lig del. 

En ting, der gør denne beretning 
til noget særligt, er, udover kvalitet 
såvel som kvantitet, referatet af, 
hvorledes et lands militær for første 
gang i ufohistorien griber aktivt ind 
ved at opsende jetjagere, som flere 
gange deltager i undersøgelserne i 
samarbejde med såvel politi som ci¬ 


vile (SOBEPS-organisationen). 

Disse jagere var i stand til at veri¬ 
ficere de ukendte flyvende ting på 
deres radarskærme, men, desværre 
for forskerne, ikke i stand til at ind¬ 
hente og nærmere identificere dem, 
da ufoerne viste sig at kunne ac¬ 
celerere fra 200 til 1.900 km/t på 
få sekunder, hvilket ingen kendt 
jordisk maskine er i stand til. 

Jeg kan varmt anbefale bo¬ 
gen. Eneste hindring for dens 
udbredelse på vore bredde¬ 
grader er nok, at sproget er 
fransk. Jeg har imidlertid 
på et par måneder læst 
den ved hjælp af en ord¬ 
bog og min nysprog¬ 
lige studentereksa¬ 
men. De første sider 
er de vanskeligste, 
derefter går det hurtigere, 
takket være at bogen er spændende 
som en kriminalroman i kraft af de 
talrige citerede vidnerapporter. 

Jeg vil håbe, at et forlag kan finde 
en oversætter til den inden længe. 
Kort sagt: ved siden af J. Allen 
Hyneks og Jacques Vallees mere teo¬ 
retiske bøger om dette emne er denne 
bog det bedste, der er skrevet om 
ufoer. 


”Vague d’Ovni sur la Belgique” 
(Ufobølge over Belgien) af medlem¬ 
mer af den belgiske ufo-studiegruppe 
SOBEPS, (adresse: Avenue Paul 
Janson 74, B-1070 Bruxelles): Jean- 
Pierre Petit, Michel Bougard, Luden 
Clerebaut, Jean Debal, Léon Brenig, 
Auguste Meessen, Patrick Ferryn, 
Marc Valckenaers samt Jean-Luc 
Vertongen. Desuden generalmajor 
ved det belgiske luftvåben Wilfried 
De Brouwer. Udgivet 1991, paper¬ 
back, 502 sider, ill., 1.050 belgiske 
francs (ca. 200 dkr.). □ 

Willy Bust Nielsen 


Panik i 
korncirklerne 

Der er langt mellem bøger, som vir¬ 
kelig er i stand til at ændre éns syn 
på et bestemt emne. Hvis emnet er 
korncirkler, og bogen er amerikane¬ 
ren Jim Schnabels ”Round in circ- 
les”, er jeg dog sikker på, at ens for¬ 
hold til de mystiske mønstre i engel¬ 
ske kornmarker aldrig mere vil være 
det samme. ^ 



SUFOI sælger 


Bronislaw Rzepecki: UF Oer over Polen 
Dette er den første bog om ufologien i Polen med beretninger om 
nærobservationer, nedstyrtninger, fysiske påvirkninger og andre 
opsigtsvækkende emner. To bind på i alt 84 sider og illustreret. 

Kr. 86,00 

Kim Møller Hansen: Fakta om...UFO 

En grundbog i ufologi med danske og udenlandske observationer, 
fotoanalyser og ufo-teorier. Solgt i over 3.000 eksemplarer! 

Bogen er på 48 sider og rigt illustreret. Kr. 62,00 

Bøgerne bestilles ved at indbetale det samlede beløb plus kr. 15,00 
(ekspedition/porto) på giro 9 11 77 25, SUFOI, Postboks 6, 2820 Gen¬ 
tofte. Husk at skrive på modtagerdelen, hvad der bestilles. 

Vi har mange flere salgsmaterialer - også billige årgange af UFO- 
Nyt! Få en komplet oversigt. Ring på tlf. 86 99 92 39. 

"Round in circles" indeholder 
godt nok en beskrivelse af korn¬ 
cirklerne og deres historie, men den 
handler først og fremmest om de 
mange mennesker, der har spillet en 
fremtrædende rolle i hele forløbet. 
Forfatteren mødte mange af dem 
personligt, da han i 1991 og 1992 
var en ivrig deltager i diverse over¬ 
vågningsprojekter, korncirkelkon- 
ferencer og andre cereologiske ak¬ 
tiviteter (cereologi er "videnskaben” 
om korncirkler). 

Det er en broget forsamling, der 
har bevæget sig i og omkring de en¬ 
gelske kornmarker: Japanske plas¬ 
mafysikere, rituelle magikere, folk 
med ønskekviste og penduler, ufo¬ 
loger, new age-turister, rige adels- 
mænd, snakkesalige medier og al¬ 
mindelige strejf ere. 

Det hele begyndte i fred og for¬ 
dragelighed. Pat Delgado, Colin 
Andrews og meteorologen Terence 
Meaden udforsker og opmåler cirk¬ 
ler, og Meaden begynder at udvikle 
sin teori om en atmosfærisk vortex 
(hvirvel), der kan være ansvarlig for 
dannelsen af cirklerne. Flere og flere 
mennesker bliver efterhånden ind¬ 
draget, medierne får interesse for sa¬ 
gen, og så begynder tingene at gå 
galt. 

Meaden forsøger at holde fast i 
sin naturvidenskabelige forklaring, 
mens Delgado og Andrews begyn¬ 
derat snakke om overjordiske intel¬ 
ligenser, der forsøger at kommuni¬ 
kere med os. Delgado udvikler end¬ 
da evner for healing. Alskens medier 
dukker op og fortolker budskaber i 
kornet, mens alt og alle skændes 
med hinanden, forsøger at tjene 
penge på hele affæren og i det hele 
taget opfører sig højst mærkværdigt. 

Ind fra højre kommer så de før¬ 
ste tegn på, at ganske almindelige 
mennesker er ansvarlige for korn- 
cirklerne. Panikken breder sig blandt 
cirkelforskerne, der pludselig ser 
interessen begynde at dale, og deres 
potentielle indtjeningsmuligheder 
forsvinde. 

Bogen er et godt studie i men¬ 
neskesindets mange mærkværdighe¬ 
der, og man kan efter endt læsning 
ikke lade være med at spekulere på, 
om der overhovedet er nogen af 
korncirklerne, der er ægte naturfæ¬ 
nomener. 

”Round in circles. Phycisists, pol¬ 
ter geists, pranksters and the secret 
history of cropwatchers” af Jim 
Schnabel, Hamish Hamilton 1993, 
indb., 295 sider □ 

Lars Thomas 


Vi alene vide! 



Det er temmeligt svært at tage en 
bog seriøst, når forfatterne i 
indledningen henvender sig 
til læsere, som er "interes¬ 
seret i at kæmpe i krigen 
mod overtro", f or deref- 
ter at skrive et helt ka¬ 
pitel om, hvor vigtigt 
det er at være åben, 
fordomsfri og neutral, 
når man beskæftiger 
sig med fænomener af 
den mere uforklarlige 
slags. 

"Missing pieces" 
er en bog, man skal 
holde sig fra. Den 
indeholder ganske 
vist en del nyttige 
oplysninger og be¬ 
skrivelser af undersø¬ 
gelsesmetoder og in¬ 
terviewteknik, men den 
er også meget langt fra at 
være åben, fordomsfri og 
neutral. 

Baker og Nickell er begge med¬ 
lemmer af CSICOP, og når man ved 
det, kan det ikke undre, at bogen er 
fyldt med henvisninger til middelal¬ 
derlig overtro. Den har endda et for¬ 
manende afsnit om, hvad man skal 
gøre, når man ikke synes, man kom¬ 
mer nogen vegne i kampen for at 
ændre verden og sætte en stopper for 
New Age og den bølge af overtro og 
irrationalitet, der efter forfatternes 
mening hærger det moderne sam¬ 
fund. 

"Missing pieces" er på sin vis en 
uhyggelig bog. I afsnittet om under¬ 
søgelse af spøgelser og lignende fæ¬ 
nomener, bliver man fx rådet til kun 
at gå i gang med en sag, hvis det 
mulige økonomiske udbytte er så 
stort, at det er besværet værd. 

Og derefter skal man, hvis man 
hjælper folk, endelig sørge for at slå 
et slag for videnskab og CSICOP. Det 
er nemlig vigtigt, mener forfatterne, 
at benytte enhver lejlighed til at 
komme frem med sit budskab. Skep¬ 
tikeren er nødt til at gå i krig mod 
uvidenheden og overtroens kræfter, 
så fjenden kan blive besejret! 

Efter at have læst sådan en bog 
forstår man, hvorfor forfatteren Ro¬ 
bert Anton Wilson i 1987 kaldte 
CSICOP og andre såkaldt videnska¬ 
belige skeptikere for Den nye Inkvi¬ 
sition. 


”Missing Pieces. How to investigate 
g hosts, UFOs, psychics & o ther 
mysteries ” af Robert A. Baker & Joe 
Nickell, Prometheus Books 1992, 
indb., 339 sider □ 

Lars Thomas 


Ring til SUFOI 



Alarmcentral 
tlf. 86 28 90 61 

Information 
tlf. 86 99 92 39 

Foredrag 
tlf. 86 80 13 15 

Notitser 


Kort fortalt 



Officiel undersøgelse af 
nedstyrtede ufoer 

Det officielle amerikanske organ 
GAO (General Accounting Office, 
svarende til ombudsmanden) er nu 
blevet bedt om at undersøge forhol¬ 
dene omkring den påståede ned¬ 
styrtning af et ufo i New Mexico i 
1947. 

GAO har fået forespørgslen fra 
kongresmanden Steve Schiff, der 


har bedt GAO om at hjælpe med at 
finde ud af, om der findes hem¬ 
meligholdte eller destruerede arkiv¬ 
materialer i sagen om det påståede, 
nedstyrtede ufo. 

Schiff har udtalt, at ”det er ikke 
nemt at bede et regeringsorgan om at 
undersøge en sag, hvor regeringen er 
blevet beskyldt for hemmelighol¬ 
delse. Jeg ville ikke bede om en un¬ 
dersøgelse af noget, blot fordi jeg var 
nysgerrig. Spørgsmålet er derimod. 


om regeringen er ærlig over for det 
amerikanske folk, og dette er en al¬ 
vorlig sag for mig...Jeg antager blot, 
at hvis der var rumvæsener skjult på 
Wright-Patterson basen, ville nogen 
have opdaget det igennem alle disse 
år. På den anden side kan man ikke 
udelukke noget, så længe regeringen 
ikke vil tale.“ □ 

Per Andersen 

Kilde: SUN, marts 1994, nr. 26 


Frigivne rapporter om 
eksplosioner i atmosfæren 

Satellitter i kredsløb om Jorden har 
siden 1975 registrereten række my¬ 
stiske eksplosioner i den øvre atmo¬ 
sfære. Dette fortæller englænderen 
Jenny Randles i sin nytårsudgave af 
Northern UFO News med det agt- 
værdige engelske dagblad ”The Ti¬ 
mes”, 19. januar 1994, som kilde. 

De amerikanske militære satellit¬ 
ter har siden 1975 registreret ikke 
mindre end 136 kraftige eksplosio¬ 
ner i Jordens øvre atmosfære. Tre af 
disse eksplosioner har iflg. rappor¬ 
terne fundet sted over Storbritannien. 

Eksplosionerne har været krafti¬ 
gere end 1.000 ton af sprængstoffet 
TNT og anses for at være et ukendt 
naturfænomen. Registreringerne af 
eksplosionerne har hidtil været hem- 

meligholdt, da man var bange for at 
forveksle fænomenet med en atom¬ 
eksplosion, der måske var i stand til 
at udløse et gengældelsesangreb med 
atomvåben fra en fjendtlig magt. 

Der er teorier fremme om, at en 
sådan atmosfærisk eksplosion kan 
have forårsaget den mystiske eksplo¬ 
sion den 30. juni 1908 i Tunguska i 
Sibirien. 


Ifølge den britiske astronom John 
Mason kan sådanne eksplosioner må¬ 
ske også give anledning til uforap¬ 
porter. Fænomenerne menes at være 
synlige fra Jordens overflade som gi¬ 
gantiske lyseksplosioner. Når de rap¬ 
porteres, vil de måske blive beskre¬ 
vet som en slags "flyvende tallerke¬ 
ner”. Dog optræderen betragtelig del 
af energiudladningen fra selve eksplo¬ 


sionen i det infrarøde spektrum. 

Der foreligger ikke i øjeblikket 
oplysninger i det frigivne materiale 
om, hvorvidt der er registreret denne 
type eksplosioner i den øvre atmos¬ 
fære over Danmark. 

□ 

Ole Henningsen 




Astronomiske BBS'er 
i Danmark & Europa 

_ J 


Hvad er et BBS, er der sikkert 
mange, der tænker. For folk, 
der kender lidt til computere 
og datakommunikation, vil 
der sikkert hos de fleste være 
en lille klokke, der ringer. Or¬ 
det BBS er en forkortelse for 
Bulletin Board System. Det er 
altså databaser, der indeholder 
et væld af forskellige ting lige 
fra diverse artikler til com¬ 
puterprogrammer. 

Der findes i Danmark mere 
end 300 af den slags BBS’er, 
og de er alle frit tilgængelige, 
hvis blot man har en pc og et 
modem. Et modem er groft 
sagt blot et apparat, der kan 
få to computere til at snakke 
sammen via telefonnettet. Et 
modem kan i dag købes for 
lidt under 1.000 hr. 

Når først modemmet er 
anskaffet, er mulighederne 
mangfoldige. Man kan hente 
programmer hjem til sig selv, 
eller man kan sende program¬ 
mer til BBS’eme, således at 
andre også kan få glæde af 
dem. Den eneste begrænsning 
er næsten kun telefonreg¬ 
ningen. 

På langt de fleste BBS’er 
er computerspil og hjælpepro¬ 
grammer fremtrædende, og 


det er som regel også det, bru¬ 
gerne er mest interesserede i. 

Jeg har nu i efterhånden 
mange år være en trofast læser 
af UFO-Nyt, og da jeg også in¬ 
teresserer mig for astronomi, var 
noget af det første, jeg gjorde, 
da jeg havde købt et modem at 
hente (downloade) en liste over 
alle BBS’er i Danmark. 

Derefter gik jeg listen igen¬ 
nem for at se, om der evt. var et 
astronomisk BBS i Danmark; 
altså en database, som indeholdt 
emner inden for astronomi og 
rumfart. 

Indtil nu har jeg fundet to: 
Astro-BBS har hjemme på 
amtsgymnasiet i Sønderborg, og 
The Astronomical Nightsky dri¬ 
ves af en privat person. 

De indeholder begge et væld 
af interessante oplysninger og 
ikke mindst forskellige pro¬ 
grammer og graflk-filer. Pro¬ 
grammerne kan fx. være simu¬ 
latorer eller endog planetarier. 
For grafik-filernes vedkom¬ 
mende skal man lige være op¬ 
mærksom på, at det kræver spe¬ 
cielle programmer at kunne se 
disse, men sådanne programmer 
findes også på de to nævnte 
BBS’er. 


Telefonnumrene til de to 
BBS’er er: 

Astro-BBS : 74-426307 
The Astronomical Nightsky: 
35-820215 

Udover disse har jeg også 
fået fat i en liste, der indehol¬ 
der astronomiske BBS’er i 
Europa. Jeg har endnu ikke 
forsøgt mig på disse, da det 
jo ikke er nogen helt billig 
fornøjelse at ringe til fx Spa¬ 
nien. Telefonnumrene til 
disse er: 

ABBS-Astromail: 
+49-5851-7896 
(Dahlenburg, Tyskland) 
GEA_BBS: 

+34-3-5931772 
(Barcelona, Spanien) 

Mizar: 

+358-0-174341 
(Helsinki, Finland) 

The Opus Magnum BBS: 
+32-3-4559766 
(Hove, Belgien) 

S1CYD: 

+34-3-4260561 (Barcelona, 
Spanien) 

Disse BBS’er indeholder li¬ 
geledes programmer og ar¬ 
tikler, der relaterer til astro¬ 
nomi og rumfart. 

God fornøjelse! 

Lars Henrik Andersen 

Utroligt 


KORT FORTALT 


VED PER 
ANDERSEN 



Børsmælger tjener penge 
på astrologi 


Det amerikanske blad Fate har af¬ 
sløret, at astrologi er nøglen til kor¬ 
rekte forudsigelser på børsen. Bevi¬ 
set er Arch Crawford, der anvender 
astrologi, når han forudsiger den 
økonomiske udvikling. 

Arch Crawford er ikke nogen hr- 
hvem-som-helst. Både i 1991 og 
1992 blev han udnævnt af bladet 
Time Digest som den person i USA, 
der bedst var i stand til at forudsige 
bevægelserne på børsen. Fx forud- 
sagde Arch Crawford, at markedet 
ville vende den 24. august 1987. 
Smilene over „astrologen 44 Crawford 
stivnede, da markedet toppede den 
24. august og allerede i oktober 
havde tabt 1.000 point. 

På denne måde har Arch Craw¬ 
ford modbevist de personer, der 
mener, at astrologi er noget overtro¬ 


isk sludder, skriver Fate. Bladet fort¬ 
sætter derefter med at beskrive Arch 
Crawfords løbebane. Han blev født i 
en familie af advokater og politikere, 
og allerede som barn var han dybt in¬ 
teresseret i økonomi. Som 14-årig var 
han succesfuld spekulant på børsen. 



I november 1961 forudsagde Craw¬ 
ford, at markedet ville toppe i decem¬ 
ber, og at et meget svagt marked ville 
komme efter februar. Begge dele vi¬ 
ste sig at være korrekte - og alt dette 
skete, før han overhovedet begyndte 
at interessere sig for astrologi. 

Arch Crawford var en enestående 
børsmægler allerede som 21-årig. 
Men pudsigt nok ser Fate ingen pro¬ 
blemer i at argumentere for, at det er 
på grund af astrologien, at han også 
senere i sit liv blev en dygtig speku¬ 
lant. Man argumenterer, at (1) Craw¬ 
ford anvender astrologi, og (2) han 
er en dygtig børsmægler. Ergo, (1) 
må medføre (2). Selv i dag lever den 
mest klassiske, logiske fejlslutning i 
bedste velgående! 

□ 


Kilde: Fate, april 1993 



Korncirkler til 
salg 

I bladet Cerealogist 
nr. 9 har vi fundet 
denne annonce, der 
tilbyder komcirkler 
til alle formål: 
Havefester, bryl¬ 
lupper, fødselsdage 
osv. Annoncen er 
selvfølgelig - en 
spøg. □] 


Indo-Arv an * 
An,e rtndian £££ 
a speciality 
Associated JU 

hghtforms i 
UFO's, BVM's . 

0r 8°ne Anomalies 
°y request 

Telephon* os 


confidence: 


Dear 
Earthling 


Hi I am a creature 
from outer space. I 
have transformed 
myself into this 
piece of paper. 

Right now I am 
having sex with 
your fingers. I 
know you like it 
because you are 
smiling. Piease pass 
me on to someone 
else be-cause I’m 
realy homy. 

Thanks 


Amh 

Støt 

ufoarbejdet i 
Danmark 

Mange frivillige økonomiske bi¬ 
drag fra UFO-Nyts læsere mulig¬ 
gør en fortsat efterforskning af ob¬ 
servationer og offentliggørelse af 
resultaterne. 

Status pr. 1. maj 1994: 
Forskningsfond kr. 4.407 
Støttefond kr. 17.522 

Bidrag modtages med tak på 
giro 9 11 77 25, SUFOI, Postboks 
6, 2820 Gentofte. 


Lidt mere cirkel-vrøvl 

OPPONO AS TOS 


Nogle af de engelske korn-cirkler 
kaldes "piktogrammer", der forestil¬ 
ler ukendte symboler. Et sådant pik¬ 
togram blev fundet i august 1991 i 
Wiltshire, og det lignede en form 
for skrift, selv om symbolerne var 
ukendte. 

Gerald Hawkins gav sig imidler¬ 
tid i kast med at tyde "skriften". Han 
antog blandt andet, at cirklerne an¬ 
gav begyndelsen og afslutningen på 


meddelelsen, at dobbeltlinier angav 
orddeling, og hvad der var op og ned. 
Ved at gennemsøge 18.000 sætninger 
på 42 forskellige sprog konkluderede 
Hawkins, at meddelelsen var "oppono 
astos". Det er latin og kan oversættes 
med: "jeg er imod fupnumre". 

Tænk sig, at væsener i universet er 
så intelligente, at de kan rejse fra en 
ljem stjerne til Jorden, men de kan ikke 
finde ud af at skrive deres meddelelse 
med almindelige latinske bogstaver! I 
øvrigt har bladet Cerealogist udlovet 
1.000 kr til den person, der kan komme 
med en lige så imponerende fortolk¬ 
ning af piktogrammet. □ 

Kilde: The Cerealogist , nr. 9 


Rundt i 
cirkler 


Det er ikke småting, man fra tid til 
anden møder som "beviser" for my¬ 
stiske fænomener. En foifatter har for 
nylig anført, at de mystiske cirkler i 
de engelske kornmarker simpelthen 
må være ægte, ukendte fænomener. 

Beviset herfor er, ifølge forfatte¬ 
ren, at en masse mennesker får en 
følelse af religiøs højtidighed, når de 
betragter cirklerne. De begynder 
også at føle, at cirklerne er intelli¬ 
gente og levende. 

Hvilke yderligere beviser behøver 
man dog for cirklernes ægthed? □ 

Kilde: The Cerealogist, nr. 9 


Svaret på alt 

Hvis man er interesseret i at få svaret 
på alt, kan man henvende sig til 
Rosenørns Alle 4, 4.tv. Her kan man 
bestille den endelige løsning af uni¬ 
versets form, funktion og formel. 
Igennem en tre kvarters forelæsning 
får man den „endelige kosmologiske 
model af 1993, universets grundprin¬ 
cip, atomets grundprincip, den store 
forenede teori, universets fundamen¬ 
tale princip er løst med årets colum¬ 
busæg: kugle-interferens. 

Hvad kan man ønske sig mere? 
Andet end måske 1994-modellen af 
den kosmologiske model. 

Kilde: 

Personlig 

korrespondance 














Ufona uter 
eller 

spøgelser? 

På bagsiden af UFO-Nyt nr. 4, 1993 bragte 
vi historien om, hvordan nogle amerikanere 
mener, at mystiske mænd i hvide kedeldrag¬ 
ter har hjulpet dem med at skifte dæk, når 
de er strandet på en øde landevej. 

En af UFO-Nyts læsere har sendt os en 
lignende historie fra et dansk ugeblad. Her 
er det en anden amerikaner, Joyce Tolliver, 
der på 20 minutter får skiftet dæk på sin bil 
af en motorcyklist. Da hun tilbød ham penge 
for hjælpen, svarede han, at “der hvor jeg 
kommer fra, har jeg ikke brug for penge“. 

Nu havde Joyce Tolliver heldigvis nået 
at få mandens navn, og om aftenen forsøgte 
hun at få fat på ham. Da hun ringede på num¬ 
meret, svarede en kvinde, der begyndte at 
græde forespurgt om sin søn. Kvinden for¬ 
talte, at hun “havde en søn af det navn, men 
han blev dræbt på sin motorcykel præcis på 
den vej, hvor De punkterede. Det skete for 
et år siden. Motorcyklen havde han fået af 
min mand i eksamensgave!“ Og så fortalte 
hun, at hendes søn altid havde været meget 
hjælpsom. 

I denne udlægning af historien - der i øv¬ 
rigt er hentet fra sladderbladet National 

Enquirer - er der altså ikke tale om folk fra 
rummet, men om et spøgelse. Som også 
nævnt i UFO-Nyt nr. 4, 1993 tyder mere og 


mere på, at vi her har fat i en rigtig vandre¬ 
historie - et moderne sagn. 

Per Andersen 


En gave fra himlen 

Peter W. Becker fra White Mills i Pennsylvanien har skrevet til Sky and Telescope og fortalt om 
en ganske usædvanlig oplevelse. 

Becker havde parkeret i en blind gade i Hawley for at se nærmere på et vejkort. “Pludselig 
lød der et højt brag, og bilen gyngede. En genstand fra himlen lagde sig nydeligt til rette på 
bilens motorhjelm.“ 

Idet Becker steg ud af bilen, kunne han på den svage lugt identificere genstanden fra 
himlen: “Det var en pizza, stenhård og iskold.“ 

Desværre var det ikke hans yndlingspizza: “...jeg foretrækker pepperoni. Denne var la¬ 
vet af ren tomat og ost på en tynd bund.“ 

Becker så hverken fugle eller fly under hændelsen. 


Kim Møller Hansen 
Kilde: Strange Magazine nr. 12 
























